Document ID: 32012R0552

REGULAMENTUL (UE) NR. 552/2012 AL CONSILIULUI
din 21 iunie 2012
de modificare a Regulamentului (UE) nr. 1344/2011 de suspendare a taxelor vamale autonome prevăzute în Tariful vamal comun pentru anumite produse agricole, pescărești și industriale
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 31,
având în vedere propunerea Comisiei Europene,
întrucât:
(1)
Este în interesul Uniunii să suspende total taxele vamale autonome prevăzute de Tariful vamal comun pentru o serie de produse care nu figurează în prezent în anexa la Regulamentul (UE) nr. 1344/2011 al Consiliului (1).
(2)
Ar trebui eliminate șase produse, clasificate la codurile TARIC 2914390020, 2918300050, 3206110020, 3815120020, 3815120030 și 8302420080, care figurează în prezent în anexa la Regulamentul (UE) nr. 1344/2011, întrucât menținerea suspendării taxelor vamale autonome prevăzute de Tariful vamal comun pentru aceste produse nu mai este în interesul Uniunii.
(3)
Este necesară modificarea descrierii produselor în cazul proodusului cu codul NC 2819 10 00 și al produselor cu codurile TARIC 2914199040, 2914700050, 2922498510, 3815199010, 3919900051, 3920102891, 3920510030, 3920910093, 8529909250 și 9401908010 care figurează în anexa la Regulamentul (UE) nr. 1344/2011, pentru a se ține cont de evoluția tehnică a produselor și de tendințele economice ale pieței. Mai mult, ar trebui schimbate codurile TARIC existente 2009419270, 2009897992 și 8505199031. În plus, pentru produsul cu codul TARIC 3904400091, se consideră că este necesară o dublă clasificare.
(4)
Suspendările menționate, pentru care sunt necesare modificări tehnice, ar trebui eliminate din lista suspendărilor care figurează în anexa la Regulamentul (UE) nr. 1344/2011 și ar trebui reintroduse în aceeași listă, dar cu noi descrieri ale produselor sau noi coduri NC sau TARIC.
(5)
Având în vedere caracterul lor temporar, suspendările enumerate în anexa I ar trebui reexaminate sistematic, cel târziu după cinci ani de la aplicarea sau reînnoirea lor. Mai mult decât atât, încetarea anumitor suspendări ar trebui garantată în orice moment, ca urmare a unei propuneri a Comisiei bazată pe o reexaminare realizată la inițiativa acesteia sau la cererea unuia sau a mai multor state membre, dacă menținerea suspendărilor nu mai este în interesul Uniunii sau dacă acest lucru este justificat de evoluțiile tehnice ale produselor, de modificarea circumstanțelor sau de tendințele economice de pe piață.
(6)
Deoarece suspendările prevăzute de prezentul regulament ar trebui să se aplice de la 1 iulie 2012, prezentul regulament ar trebui să se aplice de la data menționată și să intre în vigoare imediat după publicarea în Jurnalul Oficial al Uniunii Europene.
(7)
Prin urmare, Regulamentul (UE) nr. 1344/2011 ar trebui modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (UE) nr. 1344/2011 se modifică după cum urmează:
1.
Se introduc rubricile corespunzătoare produselor care figurează în anexa I la prezentul regulament.
2.
Se elimină rubricile corespunzătoare produselor înregistrate în cadrul codurilor NC și TARIC prevăzute în anexa II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2012.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 21 iunie 2012.

Labels: 1
7
3
6
15